Koppja Maltija li bdew il-cruise nhar il-25 ta' Frar mill-Awstralja u kienu maqbudin fuqu se jinġiebu lura Malta wara l-intervent tal-PM fuq bażi umanitarja Koppja Maltija li spiċċaw maqbudin fuq vapur se jitħallew jidħlu Malta wara l-intervent tal-Prim Ministru Robert Abela, bl-għajnuna wkoll tal-Ministru Ian Borg, irrapporta s-sit maltatoday.com.mt. Marthese Bonello u Joseph Mercieca se jinġabru mill-cruiseliner illi kienu fuqu wara li tim mediku jarahom u jpoġġihom fi kwarantina mal-wasla tagħhom Il-koppja kienet qed tappella lis-Supretendent tas-Saħħa Pubblika biex tikkunsidra l-pożizzjoni li kienet ħadet u tagħtihom permess jinżlu Malta. Bonnello u Mercieca sa issa ma rriżultawx fil-pożittiv għall-Covid-19 imma hemm biża' minħabba l-vjaġġ tagħhom  lejn r-Renju Unit minn fejn se jkunu ripatrijati - xi ħaġa li se tpoġġihom f'riskju akbar li jieħdu l-virus.  Apparti, mill-età tagħhom il-koppja jbatu minn problemi respiratorji u kundizzjonijiet tal-qalb li jfisser illi huma fil-gruppi aktar vulnerabbli u li jista' jkollhom kumplikazzjonijiet f'każ ta' Covid-19. Il-koppja telgħu fuq il-cruise nhar il-25 ta' Frar minn Sydney, l-Awstralja imma nhar l-14 ta' Marzu l-operatur waqqaf l-istess cruise u l-vapur kien ordnat jsalpa lejn Tiburry, fir-Renju Unit. Il-vapur kien se jieqaf viċin Malta għal aktar fjuwil imma is-Supretendent Charmaine Gauci qalet li dawn ma setgħux jieqfu f'dan il-punt imma kellhom jitilgħu r-Renju Unit u jiġu Malta minn hemm.